title: 2011/505/EÚ: Rozhodnutie Rady zo 6. decembra 2010 o pozícii, ktorú má Európska únia zaujať v spoločnom výbore zriadenom na základe Dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb, pokiaľ ide o nahradenie prílohy II k uvedenej dohode o koordinácii systémov sociálneho zabezpečenia

text:
               17.8.2011

               SK

               Úradný vestník Európskej únie

               L 209/1

         ROZHODNUTIE RADY
   zo 6. decembra 2010
   o pozícii, ktorú má Európska únia zaujať v spoločnom výbore zriadenom na základe Dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb, pokiaľ ide o nahradenie prílohy II k uvedenej dohode o koordinácii systémov sociálneho zabezpečenia
   (2011/505/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 79 ods. 2 písm. b) v spojení s článkom 218 ods. 9,
   so zreteľom na rozhodnutie Rady a Komisie 2002/309/ES, Euratom o Dohode o vedeckej a technologickej spolupráci zo 4. apríla 2002 o uzavretí siedmich dohôd so Švajčiarskou konfederáciou (1), a najmä na jeho článok 2,
   so zreteľom na návrh Európskej komisie,
   keďže:

               (1)

               Dohoda medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb (2) (ďalej len „dohoda“) nadobudla platnosť 1. júna 2002.

               (2)

               V článku 18 dohody sa stanovuje, že spoločný výbor môže rozhodnutím prijať zmeny a doplnenia dohody aj prílohy II k dohode, ktorá sa zaoberá koordináciou systémov sociálneho zabezpečenia.

               (3)

               Aby sa zabezpečilo jednotné a správne uplatňovanie právnych aktov Únie a aby sa predišlo administratívnym a možným právnym ťažkostiam, je potrebné zmeniť a doplniť prílohu II k dohode s cieľom začleniť nové právne akty Únie, na ktoré sa dohoda v súčasnosti neodvoláva.

               (4)

               V záujme zrozumiteľnosti a prehľadnosti by sa príloha II k dohode a protokol k uvedenej prílohe mali kodifikovať.

               (5)

               Protokol č. 21 o postavení Spojeného kráľovstva a Írska vo vzťahu k priestoru slobody, bezpečnosti a spravodlivosti, ktorý je pripojený k Zmluve o Európskej únii a k Zmluve o fungovaní Európskej únie, sa uplatňuje na toto rozhodnutie. Protokol č. 22 o postavení Dánska, ktorý je pripojený k Zmluve o Európskej únii a k Zmluve o fungovaní Európskej únie sa tiež uplatňuje na toto rozhodnutie.

               (6)

               V súlade s článkami 1 a 2 Protokolu o postavení Spojeného kráľovstva a Írska, ktorý je pripojený k Zmluve o Európskej únii a k Zmluve o fungovaní Európskej únie, sa tieto členské štáty nezúčastňujú na prijatí tohto rozhodnutia a nie sú ním viazané ani nepodliehajú jeho uplatňovaniu. V súlade s článkami 1 a 2 Protokolu o postavení Dánska, ktorý je pripojený k Zmluve o Európskej únii a k Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (7)

               Záväzky obsiahnuté v dohode, ktoré patria do rozsahu pôsobnosti časti III hlavy V Zmluvy o fungovaní Európskej únie, nie sú záväzné pre Dánsko, Írsko a Spojené kráľovstvo ako povinnosti podľa práva Únie, ale naďalej sa uplatňujú ako povinnosti vyplývajúce zo záväzku medzi týmito členskými štátmi a Švajčiarskou konfederáciou,

         PRIJALA TOTO ROZHODNUTIE:
   Článok 1
   Pozícia, ktorú má Únia zaujať v spoločnom výbore zriadenom na základe článku 14 Dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb, je založená na návrhu rozhodnutia spoločného výboru uvedenom v prílohe I k tomuto rozhodnutiu.
   Článok 2
   Vyhlásenie uvedené v prílohe II k tomuto rozhodnutiu sa týmto schvaľuje a bude poskytnuté v mene Únie v spoločnom výbore v čase, keď spoločný výbor prijme rozhodnutie uvedené v článku 1.

      V Bruseli 6. decembra 2010

            Za Radu

            predsedníčka

         J. MILQUET

      (1)  Ú. v. ES L 114, 30.4.2002, s. 1.

      (2)  Ú. v. ES L 114, 30.4.2002, s. 6.

      PRÍLOHA I

         NÁVRH
         ROZHODNUTIE SPOLOČNÉHO VÝBORU č. …/2010
         zriadeného na základe Dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb
         z …,
         ktorým sa nahrádza príloha II k uvedenej dohode o koordinácii systémov sociálneho zabezpečenia
         SPOLOČNÝ VÝBOR,
         so zreteľom na Dohodu medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb (ďalej len „dohoda“), a najmä na jej článok 18,
         keďže:

                     (1)

                     Dohoda bola podpísaná 21. júna 1999 a nadobudla platnosť 1. júna 2002.

                     (2)

                     Príloha II k dohode o koordinácii systémov sociálneho zabezpečenia bola naposledy zmenená a doplnená rozhodnutím č. 1/2006 zo 6. júla 2006 (1) a mala by sa teraz aktualizovať, aby zohľadňovala nové právne akty Európskej únie, ktoré odvtedy nadobudli účinnosť, najmä nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (2) a opatrenia prijaté na vykonávanie uvedeného nariadenia.

                     (3)

                     Nariadenie (ES) č. 883/2004 nahradilo nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci Spoločenstva (3).

                     (4)

                     V záujme zrozumiteľnosti a prehľadnosti by sa príloha II k dohode a protokol k uvedenej prílohe mali konsolidovať do právne záväzného znenia.

                     (5)

                     Príloha II k dohode by sa mala upraviť v súlade s vývojom príslušných právnych aktov Európskej únie,

               PRIJAL TOTO ROZHODNUTIE:
         Článok 1
         Príloha II k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb (ďalej len „dohoda“) sa nahrádza prílohou k tomuto rozhodnutiu.
         Článok 2
         Toto rozhodnutie je vypracované v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické.
         Článok 3
         Toto rozhodnutie nadobúda účinnosť dňom nasledujúcim po jeho prijatí.

            V …

                  Za spoločný výbor

                  predseda

                  tajomníci

         PRÍLOHA

               „PRÍLOHA II

                  KOORDINÁCIA SYSTÉMOV SOCIÁLNEHO ZABEZPEČENIA

               Článok 1
               1.   Zmluvné strany sa dohodli, že pokiaľ ide o koordináciu systémov sociálneho zabezpečenia, budú medzi sebou uplatňovať právne akty Európskej únie, na ktoré sa uvádza odkaz v oddiele A tejto prílohy a ktoré sú zmenené a doplnené týmto oddielom, alebo predpisy, ktoré sú rovnocenné takýmto aktom.
               2.   Pojem „členský štát/členské štáty“ obsiahnutý v právnych aktoch uvedených v oddiele A tejto prílohy znamená okrem štátov, na ktoré sa vzťahujú príslušné právne akty Európskej únie, aj Švajčiarsko.
               Článok 2
               1.   Na účely uplatňovania ustanovení tejto prílohy zmluvné strany náležite zohľadňujú právne akty Európskej únie uvedené v oddiele B tejto prílohy.
               2.   Na účely uplatňovania ustanovení tejto prílohy zmluvné strany berú na vedomie právne akty Európskej únie uvedené v oddiele C tejto prílohy.
               Článok 3
               1.   Osobitné ustanovenia týkajúce sa prechodných opatrení v súvislosti s poistením v nezamestnanosti v prípade štátnych príslušníkov určitých členských štátov Európskej únie s povolením na pobyt vo Švajčiarsku platným menej ako jeden rok, švajčiarskych prídavkov pre bezmocné osoby a dávok poskytovaných na základe plánov zamestnaneckých dávok, ktoré sa týkajú starobných, pozostalostných a invalidných dôchodkov, sú uvedené v protokole k tejto prílohe.
               2.   Protokol tvorí neoddeliteľnú súčasť tejto prílohy.
               ODDIEL A:   AKTY, NA KTORÉ SA ODKAZUJE

                           1.

                           Nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (4 35), zmenené a doplnené nariadením Európskeho parlamentu a Rady (ES) č. 988/2009 zo 16. septembra 2009, ktorým sa mení a dopĺňa nariadenie (ES) č. 883/2004 o koordinácii systémov sociálneho zabezpečenia a určuje sa obsah jeho príloh (5 36).

                              Na účely tejto dohody sa nariadenie (ES) č. 883/2004 upravuje takto:

                                       a)

                                       Do oddielu I prílohy I sa dopĺňa tento text:
                                       ‚Švajčiarsko

                                       Kantonálne právne predpisy týkajúce sa preddavkov na platby výživného na základe článku 131 ods. 2 a článku 293 ods. 2 federálneho občianskeho zákona.‘

                                       b)

                                       Do oddielu II prílohy I sa dopĺňa tento text:
                                       ‚Švajčiarsko

                                       Príspevky pri narodení a osvojení dieťaťa podľa príslušných kantonálnych právnych predpisov na základe článku 3 ods. 2 federálneho zákona o rodinných prídavkoch.‘

                                       c)

                                       Do prílohy II sa dopĺňa tento text:
                                       ‚Nemecko – Švajčiarsko

                                                   a)

                                                   Dohovor o sociálnom zabezpečení z 25. februára 1964, zmenený a doplnený doplňujúcimi dohovormi č. 1 z 9. septembra 1975 a č. 2 z 2. marca 1989:

                                                               i)

                                                               bod 9b, odsek 1, č. 1 – 4 záverečného protokolu (platné právne predpisy a nárok na vecné nemocenské dávky pre obyvateľov nemeckej exklávy Büsingen);

                                                               ii)

                                                               bod 9e, odsek 1 písm. b), prvá, druhá a štvrtá veta záverečného protokolu (prístup k dobrovoľnému nemocenskému poisteniu v Nemecku v prípade presťahovania do Nemecka).

                                                   b)

                                                   Dohovor o poistení pre prípad nezamestnanosti z 20. októbra 1982, zmenený a doplnený dodatočným protokolom z 22. decembra 1992:

                                                               i)

                                                               článok 8 ods. 5, Nemecko (okres Büsingen) prispieva sumou, ktorá sa rovná kantonálnemu príspevku poskytovanému podľa švajčiarskeho práva, na náklady spojené s podporou zamestnanosti vynakladané v súvislosti s pracovnými miestami skutočne obsadenými pracovníkmi, na ktorých sa vzťahuje toto ustanovenie.

                                          Španielsko – Švajčiarsko

                                       Bod 17 záverečného protokolu k dohovoru o sociálnom zabezpečení z 13. októbra 1969 v znení dodatkového dohovoru z 11. júna 1982; osoby poistené v rámci španielskeho systému na základe tohto ustanovenia sú oslobodené od podmienky zapojiť sa do švajčiarskeho systému nemocenského poistenia.

                                          Taliansko – Švajčiarsko

                                       Článok 9 ods. 1 dohovoru o sociálnom zabezpečení zo 14. decembra 1962 v znení dodatkového dohovoru č. 1 z 18. decembra 1963, dodatkovej dohody zo 4. júla 1969, doplňujúceho protokolu z 25. februára 1974 a dodatkovej dohody č. 2 z 2. apríla 1980.‘

                                       d)

                                       Do prílohy IV sa dopĺňa tento text:
                                       ‚Švajčiarsko‘

                                       e)

                                       Do časti 1 prílohy VIII sa dopĺňa tento text:
                                       ‚Švajčiarsko

                                       Všetky žiadosti o starobný, pozostalostný a invalidný dôchodok na základe základného systému (federálny zákon o starobnom dôchodkovom a pozostalostnom poistení a federálny zákon o invalidnom poistení) a starobné dôchodky na základe zákonom stanovených plánov zamestnaneckých dávok (federálny zákon o plánoch zamestnaneckých dávok, ktoré sa týkajú starobného, pozostalostného a invalidného poistenia).‘

                                       f)

                                       Do časti 2 prílohy VIII sa dopĺňa tento text:
                                       ‚Švajčiarsko

                                       Starobné, pozostalostné a invalidné dôchodky na základe zákonom stanovených plánov zamestnaneckých dávok (federálny zákon o plánoch zamestnaneckých dávok, ktoré sa týkajú starobného, pozostalostného a invalidného poistenia).‘

                                       g)

                                       Do časti II prílohy IX sa dopĺňa tento text:
                                       ‚Švajčiarsko

                                       Pozostalostné a invalidné dôchodky na základe zákonom stanovených plánov zamestnaneckých dávok (federálny zákon o plánoch zamestnaneckých dávok, ktoré sa týkajú starobného, pozostalostného a invalidného poistenia).‘

                                       h)

                                       Do prílohy X sa dopĺňa tento text:

                                                   ‚1.

                                                   Doplnkové dávky (federálny zákon o doplnkových dávkach z 19. marca 1965) a podobné dávky stanovené na základe kantonálnych právnych predpisov.

                                                   2.

                                                   Dôchodky v prípade núdze na základe invalidného poistenia (článok 28 pododsek 1a federálneho zákona o invalidnom poistení z 19. júna 1959, zmenený a doplnený 7. októbra 1994).

                                                   3.

                                                   Nepríspevkové zmiešané dávky v prípade nezamestnanosti stanovené v kantonálnych právnych predpisoch.

                                                   4.

                                                   Nepríspevkové mimoriadne invalidné dôchodky pre zdravotne postihnuté osoby (článok 39 federálneho zákona o invalidnom poistení z 19. júna 1959), na ktoré sa pred ich práceneschopnosťou z dôvodu ich pôsobenia ako zamestnancov alebo samostatne zárobkovo činných osôb nevzťahovali švajčiarske právne predpisy.‘

                                       i)

                                       Do prílohy XI sa dopĺňa tento text:
                                       ‚Švajčiarsko

                                                   1.

                                                   Ustanovenia článku 2 federálneho zákona o starobnom a pozostalostnom poistení a článku 1 federálneho zákona o invalidnom poistení, ktorými sa riadi dobrovoľné poistenie v týchto poistných odvetviach v prípade švajčiarskych štátnych príslušníkov s bydliskom v štátoch, ktoré nepodliehajú tejto dohode, sa vzťahujú na osoby s bydliskom mimo Švajčiarska, ktoré sú štátnymi príslušníkmi ostatných štátov, na ktoré sa vzťahuje táto dohoda, a na utečencov a osoby bez štátnej príslušnosti s bydliskom na území týchto štátov, v prípade, že tieto osoby sa zapoja do systému dobrovoľného poistenia najneskôr jeden rok po dátume, kedy sa na nich prestalo vzťahovať starobné, pozostalostné a invalidné poistenie po nepretržitom období poistenia v trvaní minimálne päť rokov.

                                                   2.

                                                   V prípade skončenia poistenia osoby v rámci švajčiarskeho starobného dôchodkového, pozostalostného a invalidného poistenia po nepretržitom období poistenia v trvaní minimálne päť rokov, má táto osoba naďalej nárok byť poistená so súhlasom zamestnávateľa, ak pracuje v štáte, na ktorý sa táto dohoda nevzťahuje, pre zamestnávateľa vo Švajčiarsku, a ak na tento účel predloží žiadosť do šiestich mesiacov odo dňa skončenia jej poistenia.

                                                   3.

                                                   Povinné poistenie v rámci švajčiarskeho nemocenského poistenia a možné výnimky:

                                                               a)

                                                               Švajčiarske právne ustanovenia, ktorými sa riadi nemocenské poistenie, sa vzťahujú na tieto osoby, ktoré nemajú bydlisko vo Švajčiarsku:

                                                                           i)

                                                                           osoby podliehajúce švajčiarskym právnym predpisom podľa hlavy II nariadenia;

                                                                           ii)

                                                                           osoby, za ktoré Švajčiarsko znáša náklady na dávky podľa článkov 24, 25, 26 nariadenia;

                                                                           iii)

                                                                           osoby poberajúce dávky zo švajčiarskeho poistenia v nezamestnanosti;

                                                                           iv)

                                                                           rodinní príslušníci osôb uvedených v zarážkach i) a iii) alebo zamestnanej osoby alebo samostatne zárobkovo činnej osoby vo Švajčiarsku, ktorá je poistená v rámci švajčiarskeho systému nemocenského poistenia, pokiaľ títo rodinní príslušníci nemajú bydlisko v jednom z týchto štátov: Dánsko, Španielsko, Maďarsko, Portugalsko, Švédsko alebo Spojené kráľovstvo;

                                                                           v)

                                                                           rodinní príslušníci osôb uvedených v zarážke ii) alebo dôchodcu s bydliskom vo Švajčiarsku, ktorý je poistený v rámci švajčiarskeho systému nemocenského poistenia, pokiaľ títo rodinní príslušníci nemajú bydlisko v jednom z týchto štátov: Dánsko, Portugalsko, Švédsko alebo Spojené kráľovstvo.

                                                                     Za rodinných príslušníkov sa považujú osoby, ktoré sú označené za rodinných príslušníkov podľa právnych predpisov štátu bydliska.

                                                               b)

                                                               Osoby uvedené v písmene a) môžu byť na základe žiadosti oslobodené od povinného poistenia, ak majú bydlisko v jednom z týchto štátov a počas obdobia trvania ich bydliska v jednom z týchto štátov, a ak môžu preukázať, že majú nárok na poistné krytie v prípade choroby: Nemecko, Francúzsko, Taliansko, Rakúsko, a pokiaľ ide o osoby uvedené v písmene a) zarážky iv) a v) – Fínsko, a pokiaľ ide o osoby uvedené v písmene a) zarážka ii) – Portugalsko.
                                                               Táto žiadosť

                                                                           aa)

                                                                           sa musí predložiť do troch mesiacov odo dňa, kedy vznikla povinnosť uzatvoriť poistenie vo Švajčiarsku; v prípade, že sa žiadosť v odôvodnených prípadoch predloží po tejto lehote, výnimka nadobudne účinnosť od začatia poistnej povinnosti;

                                                                           bb)

                                                                           sa týka všetkých rodinných príslušníkov s bydliskom v tom istom štáte.

                                                   4.

                                                   Ak osoba podliehajúca švajčiarskym právnym ustanoveniam podľa hlavy II nariadenia podlieha pri uplatňovaní bodu 3 písm. b) na účely nemocenského poistenia právnym ustanoveniam iného štátu, na ktorý sa vzťahuje táto dohoda, na nákladoch na tieto vecné dávky sa v prípade mimopracovných úrazov podieľajú rovnakým dielom švajčiarsky poisťovateľ pracovných a mimopracovných úrazov a chorôb z povolania a príslušná nemocenská poisťovňa, ak existuje nárok na vecné dávky od oboch orgánov. Švajčiarsky poisťovateľ pracovných a mimopracovných úrazov a chorôb z povolania uhrádza všetky náklady v prípade pracovných úrazov, úrazov na ceste do práce alebo chorôb z povolania, a to aj vtedy, ak existuje nárok na dávky od orgánu nemocenského poistenia v krajine bydliska.

                                                   5.

                                                   Na osoby, ktoré pracujú vo Švajčiarsku, ale nemajú v ňom bydlisko, a ktoré majú zákonné poistné krytie v štáte bydliska v súlade s bodom 3 písm. b), ako aj ich rodinní príslušníci, sa počas pobytu vo Švajčiarsku uplatňujú ustanovenia článku 19 nariadenia.

                                                   6.

                                                   Na účely uplatňovania článkov 18, 19, 20, 27 nariadenia vo Švajčiarsku znáša všetky účtované náklady príslušný poisťovateľ.

                                                   7.

                                                   Obdobia poistenia denných dávok dokončené v rámci poistného systému iného štátu, na ktorý sa vzťahuje táto dohoda, sa zohľadňujú v prípade zníženia alebo zrušenia možnej rezervy poistenia denných náhrad v prípade materstva alebo choroby, keď sa osoba stáva poistenou u švajčiarskeho poisťovateľa do troch mesiacov od skončenia jej poistného krytia v inej krajine.

                                                   8.

                                                   Osoba, ktorá bola zárobkovo činnou osobou alebo samostatne zárobkovo činnou osobou vo Švajčiarsku a musela ukončiť svoju činnosť, z ktorej si pokrývala svoje životné potreby, v dôsledku úrazu alebo choroby a už nepodlieha švajčiarskym právnym predpisom o invalidnom poistení, sa považuje za osobu, na ktorú sa vzťahuje uvedené poistenie na účely oprávnenosti na rehabilitačné opatrenia až do vyplácania invalidného dôchodku a počas celého obdobia, počas ktorého využíva tieto opatrenia, za predpokladu, že nezačala vykonávať novú činnosť mimo Švajčiarska.‘

                           2.

                           Nariadenie Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (6).

                              Na účely tejto dohody sa nariadenie (ES) č. 987/2009 upravuje takto:

                                       a)

                                       Do prílohy 1 sa dopĺňa tento text:
                                       ‚Dojednanie medzi Švajčiarskom a Francúzskom z 26. októbra 2004 stanovujúce osobitné postupy na náhradu dávok zdravotnej starostlivosti.
                                       Dojednanie medzi Švajčiarskom a Talianskom z 20. decembra 2005, ktorým sa stanovujú osobitné postupy na náhradu dávok zdravotnej starostlivosti.‘

                           3.

                           Nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci Spoločenstva (7), naposledy zmenené a doplnené nariadením Európskeho parlamentu a Rady (ES) č. 592/2008 zo 17. júna 2008 (8), uplatniteľné medzi Švajčiarskom a členskými štátmi pred nadobudnutím účinnosti tohto rozhodnutia, pokiaľ sa naň odkazuje v nariadeniach (ES) č. 883/2004 alebo č. 987/2009 alebo ak ide o prípady, ktoré nastali v minulosti.

                           4.

                           Nariadenie Rady (EHS) č. 574/72 z 21. marca 1972, ktorým sa stanovuje postup pri vykonávaní nariadenia (EHS) č. 1408/71 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci Spoločenstva (9), naposledy zmenené a doplnené nariadením Komisie (ES) č. 120/2009 z 9. februára 2009 (10), uplatniteľné medzi Švajčiarskom a členskými štátmi pred nadobudnutím účinnosti tohto rozhodnutia, pokiaľ sa naň odkazuje v nariadeniach (ES) č. 883/2004 alebo č. 987/2009 alebo ak ide o prípady, ktoré nastali v minulosti.

                           5.

                           Smernica Rady 98/49/ES z 29. júna 1998 o zabezpečení doplnkových dôchodkových práv zamestnaných a samostatne zárobkovo činných osôb pohybujúcich sa v rámci Spoločenstva (11).

                     ODDIEL B:   PRÁVNE AKTY, KTORÉ MUSIA ZMLUVNÉ STRANY NÁLEŽITE ZOHĽADNIŤ

                           1.

                           Rozhodnutie Správnej komisie pre koordináciu systémov sociálneho zabezpečenia č. A1 z 12. júna 2009 o zavedení postupu dialógu a zmierovacieho postupu týkajúceho sa platnosti dokumentov, určenia uplatniteľných právnych predpisov a poskytovania dávok podľa nariadenia Európskeho parlamentu a Rady (ES) č. 883/2004 (12).

                           2.

                           Rozhodnutie Správnej komisie pre koordináciu systémov sociálneho zabezpečenia č. A2 z 12. júna 2009 týkajúce sa výkladu článku 12 nariadenia Európskeho parlamentu a Rady (ES) č. 883/2004 o právnych predpisoch vzťahujúcich sa na vyslaných pracovníkov a samostatne zárobkovo činné osoby dočasne pracujúcich mimo príslušného štátu (13).

                           3.

                           Rozhodnutie Správnej komisie pre koordináciu systémov sociálneho zabezpečenia č. A3 zo 17. decembra 2009 o sčítaní neprerušených dôb vyslania dosiahnutých podľa nariadenia Rady (EHS) č. 1408/71 a nariadenia Európskeho parlamentu a Rady (ES) č. 883/2004 (14).

                           4.

                           Rozhodnutie Správnej komisie pre koordináciu systémov sociálneho zabezpečenia č. E1 z 12. júna 2009 o praktických opatreniach pre prechodné obdobie na výmenu údajov elektronickými prostriedkami, ktoré sú uvedené v článku 4 nariadenia Európskeho parlamentu a Rady (ES) č. 987/2009 (15).

                           5.

                           Rozhodnutie Správnej komisie pre koordináciu systémov sociálneho zabezpečenia č. F1 z 12. júna 2009 o výklade článku 68 nariadenia Európskeho parlamentu a Rady (ES) č. 883/2004 týkajúceho sa pravidiel prednosti v prípade súbehu rodinných dávok (16).

                           6.

                           Rozhodnutie Správnej komisie pre koordináciu systémov sociálneho zabezpečenia č. H1 z 12. júna 2009 o rámci pre prechod od nariadení Rady (EHS) č. 1408/71 a (EHS) č. 574/72 na nariadenia Európskeho parlamentu a Rady (ES) č. 883/2004 a (ES) č. 987/2009 a o uplatňovaní rozhodnutí a odporúčaní Správnej komisie pre koordináciu systémov sociálneho zabezpečenia (17).

                           7.

                           Rozhodnutie Správnej komisie pre koordináciu systémov sociálneho zabezpečenia č. H2 z 12. júna 2009 o spôsobe práce a zložení technickej komisie pre spracovanie údajov Správnej komisie pre koordináciu systémov sociálneho zabezpečenia (18).

                           8.

                           Rozhodnutie Správnej komisie pre koordináciu systémov sociálneho zabezpečenia č. H 3 z 15. októbra 2009 o dátume, ktorý sa má vziať do úvahy pri určovaní prepočítacích kurzov uvedených v článku 90 nariadenia Európskeho parlamentu a Rady (ES) č. 987/2009 (19).

                           9.

                           Rozhodnutie Správnej komisie pre koordináciu systémov sociálneho zabezpečenia č. H 4 z 22. decembra 2009 o zložení a pracovných metódach rady audítorov Správnej komisie pre koordináciu systémov sociálneho zabezpečenia (20).

                           10.

                           Rozhodnutie Správnej komisie pre koordináciu systémov sociálneho zabezpečenia č. H 5 z 18. marca 2010 o spolupráci v boji proti podvodom a omylom v rámci nariadenia Rady (ES) č. 883/2004 a nariadenia Európskeho parlamentu a Rady (ES) č. 987/2009 o koordinácii systémov sociálneho zabezpečenia (21).

                           11.

                           Rozhodnutie Správnej komisie pre koordináciu systémov sociálneho zabezpečenia č. P1 z 12. júna 2009 o výklade článku 50 ods. 4, článku 58 a článku 87 ods. 5 nariadenia Európskeho parlamentu a Rady (ES) č. 883/2004, pokiaľ ide o priznanie dávok v invalidite, dávok v starobe a pozostalostných dávok (22).

                           12.

                           Rozhodnutie Správnej komisie pre koordináciu systémov sociálneho zabezpečenia č. S1 z 12. júna 2009 o európskom preukaze zdravotného poistenia (23).

                           13.

                           Rozhodnutie Správnej komisie pre koordináciu systémov sociálneho zabezpečenia č. S2 z 12. júna 2009 o technických špecifikáciách európskeho preukazu zdravotného poistenia (24).

                           14.

                           Rozhodnutie Správnej komisie pre koordináciu systémov sociálneho zabezpečenia č. S3 z 12. júna 2009, ktorým sa vymedzujú dávky, na ktoré sa vzťahuje článok 19 ods. 1 a článok 27 ods. 1 nariadenia Európskeho parlamentu a Rady (ES) č. 883/2004 a článok 25 písm. A ods. 3 nariadenia Európskeho parlamentu a Rady (ES) č. 987/2009 (25).

                           15.

                           Rozhodnutie Správnej komisie pre koordináciu systémov sociálneho zabezpečenia č. S4 z 2. októbra 2009 o postupoch náhrady prostriedkov na účely vykonávania článkov 35 a 41 nariadenia Európskeho parlamentu a Rady (ES) č. 883/2004 (26).

                           16.

                           Rozhodnutie Správnej komisie pre koordináciu systémov sociálneho zabezpečenia č. S5 z 2. októbra 2009 o výklade pojmu ‚vecné dávky‘ definovaného v článku 1 písm. va) nariadenia Európskeho parlamentu a Rady (ES) č. 883/2004 v prípade choroby alebo materstva podľa článkov 17, 19, 20 a 22, článku 24 ods. 1, článkov 25 a 26, článku 27 ods. 1, 3, 4 a 5, článkov 28 a 34 a článku 36 ods. 1 a 2 nariadenia (ES) č. 883/2004 a o výpočte súm, ktoré sa majú nahradiť podľa článkov 62, 63 a 64 nariadenia Európskeho parlamentu a Rady (ES) č. 987/2009 (27).

                           17.

                           Rozhodnutie Správnej komisie pre koordináciu systémov sociálneho zabezpečenia č. S6 z 22. decembra 2009 o registrácii v členskom štáte bydliska podľa článku 24 nariadenia (ES) č. 987/2009 a zostavovaní registrov stanovených v článku 64 ods. 4 nariadenia (ES) č. 987/2009 (28).

                           18.

                           Rozhodnutie Správnej komisie pre koordináciu systémov sociálneho zabezpečenia č. S7 z 22. decembra 2009 o prechode z nariadení (EHS) č. 1408/71 a (EHS) č. 574/72 na nariadenia (ES) č. 883/2004 a (ES) č. 987/2009 a o uplatňovaní postupov náhrad (29).

                           19.

                           Rozhodnutie Správnej komisie pre koordináciu systémov sociálneho zabezpečenia č. U1 z 12. júna 2009 týkajúce sa článku 54 ods. 3 nariadenia Európskeho parlamentu a Rady (ES) č. 987/2009 týkajúceho sa zvýšenia dávok v nezamestnanosti pre závislých rodinných príslušníkov (30).

                           20.

                           Rozhodnutie Správnej komisie pre koordináciu systémov sociálneho zabezpečenia č. U2 z 12. júna 2009 o rozsahu pôsobnosti článku 65 ods. 2 nariadenia Európskeho parlamentu a Rady (ES) č. 883/2004 týkajúceho sa práv na dávky v nezamestnanosti úplne nezamestnaných osôb, ktoré nie sú cezhraničnými pracovníkmi a ktoré mali počas svojho posledného obdobia zamestnanosti alebo samostatnej zárobkovej činnosti bydlisko na území iného členského štátu, ako je príslušný členský štát (31).

                           21.

                           Rozhodnutie Správnej komisie pre koordináciu systémov sociálneho zabezpečenia č. U3 z 12. júna 2009 o rozsahu pojmu ‚čiastočná nezamestnanosť‘ vzťahujúceho sa na nezamestnané osoby uvedené v článku 65 ods. 1 nariadenia Európskeho parlamentu a Rady (ES) č. 883/2004 (32).

                     ODDIEL C:   PRÁVNE AKTY, KTORÉ VEZMÚ ZMLUVNÉ STRANY NA VEDOMIE

                           1.

                           Odporúčanie Správnej komisie pre koordináciu systémov sociálneho zabezpečenia č. U1 z 12. júna 2009 týkajúce sa právnych predpisov vzťahujúcich sa na nezamestnané osoby, ktoré vykonávajú v inom členskom štáte, ako je štát miesta bydliska, profesijnú alebo obchodnú činnosť na čiastočný úväzok (33).

                           2.

                           Odporúčanie Správnej komisie pre koordináciu systémov sociálneho zabezpečenia č. U2 z 12. júna 2009 týkajúce sa uplatňovania článku 64 ods. 1 písm. a) nariadenia Európskeho parlamentu a Rady (ES) č. 883/2004 na nezamestnané osoby sprevádzajúce svojich manželov, resp. svoje manželky alebo partnerov, resp. partnerky, ktorí vykonávajú profesijnú alebo obchodnú činnosť v inom členskom štáte, ako je príslušný štát (34).

               PROTOKOL
               k prílohe II k dohode
               I.   Poistenie v nezamestnanosti

               Tieto opatrenia sa vzťahujú na pracovníkov, ktorí sú štátnymi príslušníkmi Českej republiky, Estónskej republiky, Lotyšskej republiky, Litovskej republiky, Maďarskej republiky, Poľskej republiky, Slovinskej republiky a Slovenskej republiky, do 30. apríla 2011, a na pracovníkov, ktorí sú štátnymi príslušníkmi Bulharskej republiky a Rumunska do 31. mája 2016.

                           1.

                           Na poistenie v nezamestnanosti v prípade pracovníkov s povolením na pobyt s lehotou platnosti kratšou ako jeden rok sa vzťahujú tieto pravidlá:

                                       1.1.

                                       Na takúto dávku poskytovanú z poistenia v nezamestnanosti za podmienok stanovených zákonom majú nárok iba pracovníci, ktorí platili príspevky vo Švajčiarsku počas minimálneho obdobia stanoveného federálnym zákonom o poistení v nezamestnanosti a o prídavkoch v prípade platobnej neschopnosti (loi fédérale sur l’assurance-chômage obligatoire et l’indemnité en cas d’insolvabilité – LACI) (4 35) a ktorí spĺňajú aj ostatné podmienky oprávnenosti na dávku v nezamestnanosti.

                                       1.2.

                                       Časť príspevkov vyberaných za pracovníkov, ktorých obdobie platenia príspevkov je príliš krátke na to, aby im vznikol nárok na dávku v nezamestnanosti vo Švajčiarsku podľa bodu 1.1, sa poukáže ich štátom pôvodu v súlade s ustanoveniami bodu 1.3. s cieľom prispieť k nákladom na dávky poskytované týmto pracovníkom v prípade úplnej nezamestnanosti; títo pracovníci potom nemajú nárok na dávku v prípade, že sú úplne nezamestnaní vo Švajčiarsku. Majú však nárok na príspevky v prípade zlého počasia a v prípade, že sa zamestnávateľ stane platobne neschopným. Dávky v prípade úplnej nezamestnanosti vypláca štát pôvodu, za predpokladu, že príslušní pracovníci sú pripravení nastúpiť do práce. Obdobia poistenia vo Švajčiarsku sa zohľadňujú rovnakým spôsobom, ako keby išlo o obdobia poistenia v štáte pôvodu.

                                       1.3.

                                       Časť príspevkov vyberaných za pracovníkov podľa bodu 1.2 sa poukazuje každý rok v súlade s týmito ustanoveniami:

                                                   a)

                                                   Celkové príspevky týchto pracovníkov sa vypočítajú pre každú krajinu na základe ročného počtu zamestnaných pracovníkov a priemerných ročných príspevkov zaplatených za každého pracovníka (príspevky zamestnávateľa a príspevky zamestnanca).

                                                   b)

                                                   Z takto vypočítanej sumy sa časť zodpovedajúca percentuálnemu podielu dávky v nezamestnanosti v pomere ku všetkým príspevkom uvedeným v bode 1.2 poukáže štátu pôvodu týchto pracovníkov a časť z nej si ponechá Švajčiarsko ako rezervu pre následné dávky (5 36).

                                                   c)

                                                   Švajčiarsko predkladá každý rok výkaz poukázaných príspevkov. Ak o to štáty pôvodu požiadajú, uvedie v ňom základy na výpočet a poukázané sumy. Štáty pôvodu každý rok informujú Švajčiarsko o počte príjemcov dávky v nezamestnanosti podľa bodu 1.2.

                           2.

                           Ak má niektorý členský štát dotknutý týmto dojednaním ťažkosti s ukončením opatrení týkajúcich sa poukazovania príspevkov alebo ak má Švajčiarsko ťažkosti s dojednaniami týkajúcimi sa sčitovania období, túto záležitosť môže ktorákoľvek zo zmluvných strán postúpiť spoločnému výboru.

                     II.   Prídavky pre bezmocné osoby

               Prídavky pre bezmocné osoby poskytované na základe švajčiarskeho federálneho zákona z 19. júna 1959 o invalidnom poistení (LAI) a na základe federálneho zákona z 20. decembra 1946 o starobných a pozostalostných dôchodkoch (LAVS), ktoré boli zmenené a doplnené 8. októbra 1999, sa poskytujú výlučne vtedy, ak má príslušná osoba bydlisko vo Švajčiarsku.
               III.   Plány zamestnaneckých dávok, ktoré sa týkajú starobných, pozostalostných a invalidných dôchodkov

               Bez ohľadu na článok 10 ods. 2 nariadenia Rady (EHS) č. 1408/71 sa priznaná dávka stanovená na základe federálneho zákona o voľnom pohybe medzi plánmi zamestnaneckých dávok, ktoré sa týkajú starobných, pozostalostných a invalidných dôchodkov (Loi fédérale sur le libre passage dans la prévoyance professionnelle vieillesse, survivants et invalidité), zo 17. decembra 1993, vypláca na požiadanie zamestnanej osobe alebo samostatne zárobkovo činnej osobe, ktorá chce navždy opustiť Švajčiarsko a ktorá na základe hlavy II nariadenia už nebude podliehať švajčiarskemu právu, za predpokladu, že opustí Švajčiarsko do piatich rokov od nadobudnutia platnosti tejto dohody“.

         (1)  Ú. v. EÚ L 270, 29.9.2006, s. 67.

         (2)  Ú. v. EÚ L 166, 30.4.2004, s. 1.

         (3)  Ú. v. ES L 149, 5.7.1971, s. 2.

         (4)  Ú. v. EÚ L 166, 30.4.2004, s. 1.

         (5)  Ú. v. EÚ L 284, 30.10.2009, s. 43.

         (6)  Ú. v. EÚ L 284, 30.10.2009, s. 1.

         (7)  Ú. v. ES L 149, 5.7.1971, s. 2.

         (8)  Ú. v. EÚ L 177, 4.7.2008, s. 1.

         (9)  Ú. v. ES L 74, 27.3.1972, s. 1.

         (10)  Ú. v. EÚ L 39, 10.2.2009, s. 29.

         (11)  Ú. v. ES L 209, 25.7.1998, s. 46.

         (12)  Ú. v. EÚ C 106, 24.4.2010, s. 1.

         (13)  Ú. v. EÚ C 106, 24.4.2010, s. 5.

         (14)  Ú. v. EÚ C 149, 8.6.2010, s. 3.

         (15)  Ú. v. EÚ C 106, 24.4.2010, s. 9.

         (16)  Ú. v. EÚ C 106, 24.4.2010, s. 11.

         (17)  Ú. v. EÚ C 106, 24.4.2010, s. 13.

         (18)  Ú. v. EÚ C 106, 24.4.2010, s. 17.

         (19)  Ú. v. EÚ C 106, 24.4.2010, s. 56.

         (20)  Ú. v. EÚ C 107, 27.4.2010, s. 3.

         (21)  Ú. v. EÚ C 149, 8.6.2010, s. 5.

         (22)  Ú. v. EÚ C 106, 24.4.2010, s. 21.

         (23)  Ú. v. EÚ C 106, 24.4.2010, s. 23.

         (24)  Ú. v. EÚ C 106, 24.4.2010, s. 26.

         (25)  Ú. v. EÚ C 106, 24.4.2010, s. 40.

         (26)  Ú. v. EÚ C 106, 24.4.2010, s. 52.

         (27)  Ú. v. EÚ C 106, 24.4.2010, s. 54.

         (28)  Ú. v. EÚ C 107, 27.4.2010, s. 6.

         (29)  Ú. v. EÚ C 107, 27.4.2010, s. 8.

         (30)  Ú. v. EÚ C 106, 24.4.2010, s. 42.

         (31)  Ú. v. EÚ C 106, 24.4.2010, s. 43.

         (32)  Ú. v. EÚ C 106, 24.4.2010, s. 45.

         (33)  Ú. v. EÚ C 106, 24.4.2010, s. 49.

         (34)  Ú. v. EÚ C 106, 24.4.2010, s. 51.

         (35)  V súčasnosti 12 mesiacov.

         (36)  Poukázané príspevky za pracovníkov, ktorí uplatnia svoje právo na dávku v nezamestnanosti vo Švajčiarsku po tom, čo v rámci obdobia dvoch rokov – počas niekoľkých období pobytu – platili príspevky minimálne 12 mesiacov.

      PRÍLOHA II

         VYHLÁSENIE

         o vyhlásení o účasti Švajčiarska vo výboroch

      Správna komisia pre sociálne zabezpečenie migrujúcich pracovníkov uvedená v druhej zarážke vyhlásenia o účasti Švajčiarska vo výboroch (Ú. v. ES L 114, 30.4.2002, s. 72) sa premenovala na Správnu komisiu pre koordináciu systémov sociálneho zabezpečenia na základe článku 71 nariadenia Európskeho parlamentu a Rady (ES) č. 883/2004.


title: 2006/70/ES,Euratom: Rozhodnutie Komisie z  31. januára 2006 , ktorým sa mení a dopĺňa rozhodnutie 2001/844/ES, ESUO, Euratom

text:
               7.2.2006

               SK

               Úradný vestník Európskej únie

               L 34/32

      ROZHODNUTIE KOMISIE

   z 31. januára 2006,
   ktorým sa mení a dopĺňa rozhodnutie 2001/844/ES, ESUO, Euratom
   (2006/70/ES, Euratom)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 218 ods. 2,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 131,
   so zreteľom na Zmluvu o Európskej únii, a najmä na jej článok 21 ods. 1 a článok 41 ods. 1,
   keďže:

               (1)

               Ustanovenia Komisie o bezpečnosti sú obsiahnuté v prílohe k rozhodnutiu Komisie 2001/844/ES, ESUO, Euratom z 29. novembra 2001, ktorým sa mení a dopĺňa jej rokovací poriadok (1).

               (2)

               Komisia rozhodla o niektorých zmenách v prideľovaní povinností a vymenúvaní oddelení a útvarov.

               (3)

               Vymedzenie pojmov v prílohe k rozhodnutiu 2001/844/ES, ESUO, Euratom by malo byť v súlade s príslušnými ustanoveniami tohto znenia.

               (4)

               Znenie bezpečnostných predpisov by sa malo zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Bezpečnostné predpisy uvedené v prílohe k rozhodnutiu 2001/844/ES, ESUO, Euratom sa menia a dopĺňajú takto:

               1.

               V odseku 4.2 písm. e) sa výraz „predsedu Komisie“ nahrádza výrazom „riaditeľa Riaditeľstva Komisie pre bezpečnosť“.

               2.

               Odsek 13 sa nahrádza týmto znením:
               „13.   BEZPEČNOSTNÁ RADA KOMISIE
               Zriaďuje sa Bezpečnostná rada Komisie. Skladá sa z generálneho riaditeľa pre personál a administratívu, ktorý jej predsedá, člena kabinetu komisára zodpovedného za bezpečnostné záležitosti, člena kabinetu predsedu, zástupcu generálneho tajomníka, ktorý predsedá krízovému manažmentu Komisie, generálneho riaditeľa pre právny útvar, vonkajšie vzťahy, spravodlivosť, slobodu a bezpečnosť, spoločné výskumné centrum, informatiku, Útvaru vnútorného auditu a vedúceho Bezpečnostného úradu Komisie, alebo ich zástupcov. Môžu sa prizvať ostatní úradníci Komisie. V jej právomoci je posúdiť bezpečnostné opatrenia v rámci Komisie a členovi Komisie zodpovednému za bezpečnostné záležitosti predložiť odporúčania v tejto oblasti.“

               3.

               V dodatku 2 sa výraz „predsedu“ nahrádza výrazom „člena Komisie zodpovedného za bezpečnostné záležitosti“.

               4.

               V bode 10 písm. c) dodatku 4 sa výraz „predsedovi“ nahrádza výrazom „riaditeľovi riaditeľstva Komisie pre bezpečnosť“.

               5.

               V bode 7 dodatku 5 sa výraz „predseda“ nahrádza výrazom „člen Komisie zodpovedný za bezpečnostné záležitosti“.

               6.

               V celom znení bezpečnostných predpisov a ich dodatkoch:

                           a)

                           výrazy „Bezpečnostný úrad Komisie“ a „Bezpečnostný útvar Komisie“ sa nahrádzajú výrazom „riaditeľstvo Komisie pre bezpečnosť“.

                           b)

                           Výraz „vedúci Bezpečnostného úradu Komisie“ sa nahrádza výrazom „riaditeľ riaditeľstva Komisie pre bezpečnosť“.

               7.

               Za odôvodnenie 7 prílohy sa dopĺňa nové odôvodnenie v znení: „Tieto ustanovenia sa nedotýkajú článku 286 zmluvy a nariadenia Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov.“

         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 31. januára 2006

            Za Komisiu

         Siim KALLAS

            podpredseda

      (1)  Ú. v. ES L 317, 3.12.2001, s. 1. Naposledy zmenené a doplnené rozhodnutím 2005/94/ES, Euratom (Ú. v. EÚ L 31, 4.2.2005, s. 66).


title: 2012/471/EÚ: Rozhodnutie Rady z  13. decembra 2011 o podpise Dohody medzi Spojenými štátmi americkými a Európskou úniou o využívaní osobných záznamov o cestujúcich a ich postupovaní Ministerstvu vnútornej bezpečnosti Spojených štátov amerických

text:
               11.8.2012

               SK

               Úradný vestník Európskej únie

               L 215/1

         ROZHODNUTIE RADY
   z 13. decembra 2011
   o podpise Dohody medzi Spojenými štátmi americkými a Európskou úniou o využívaní osobných záznamov o cestujúcich a ich postupovaní Ministerstvu vnútornej bezpečnosti Spojených štátov amerických
   (2012/471/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 82 ods. 1 písm. d) a článok 87 ods. 2 písm. a) v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Dňa 2. decembra 2010 Rada prijala rozhodnutie spolu so smernicami pre rokovania, v ktorom oprávnila Komisiu začať rokovania medzi Úniou a Spojenými štátmi americkými o využívaní a postupovaní osobných záznamov o cestujúcich (PNR) v záujme predchádzania terorizmu a inej závažnej nadnárodnej trestnej činnosti a boja proti nim.

               (2)

               Rokovania boli úspešne ukončené parafovaním Dohody medzi Spojenými štátmi americkými a Európskou úniou o využívaní osobných záznamov o cestujúcich a ich postupovaní Ministerstvu vnútornej bezpečnosti Spojených štátov amerických (ďalej len „dohoda“).

               (3)

               Dohoda rešpektuje základné práva a dodržiava zásady uznané predovšetkým Chartou základných práv Európskej únie, a to najmä právo na rešpektovanie súkromného a rodinného života uznané v jej článku 7, právo na ochranu súkromných údajov uznané v jej článku 8 a právo na účinný prostriedok nápravy a na spravodlivý proces uznané v jej článku 47. Táto dohoda by sa mala uplatňovať v súlade s uvedenými právami a zásadami.

               (4)

               V súlade s článkami 1 a 2 Protokolu (č. 21) o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie a bez toho, aby bol dotknutý článok 4 uvedeného protokolu, sa tieto členské štáty nezúčastňujú na prijatí tohto rozhodnutia a nie sú ním viazané ani nepodliehajú jeho uplatňovaniu.

               (5)

               V súlade s článkami 1 a 2 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (6)

               Dohoda by sa mala podpísať s výhradou jej uzavretia,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Spojenými štátmi americkými a Európskou úniou o využívaní osobných záznamov o cestujúcich a ich postupovaní Ministerstvu vnútornej bezpečnosti Spojených štátov amerických, s výhradou uzavretia uvedenej dohody.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Vyhlásenie Únie k dohode s ohľadom na jej záväzky podľa článkov 17 a 23 dohody sa týmto schvaľuje.
   Text vyhlásenia je pripojený k tomuto rozhodnutiu.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 13. decembra 2011

            Za Radu

            predseda

         M. CICHOCKI

      PRÍLOHA

         Vyhlásenie Únie k Dohode o využívaní osobných záznamov o cestujúcich a ich postupovaní Ministerstvu vnútornej bezpečnosti Spojených štátov amerických („dohoda“) s ohľadom na jej záväzky podľa článkov 17 a 23 dohody

                     1.

                     V súvislosti s mechanizmom spoločného preskúmania a vyhodnocovania stanoveného v článku 23 tejto dohody a bez toho, aby boli dotknuté iné opatrenia, ktoré môžu vyplývať z tohto mechanizmu, Únia v prípade potreby požiada Spojené štáty o informácie o výmene informácií týkajúcich sa postupovania údajov PNR občanov Únie a osôb s trvalým bydliskom v Únii orgánom tretích krajín, ako to stanovuje článok 17 tejto dohody.

                     2.

                     V súvislosti s mechanizmom spoločného preskúmania a vyhodnocovania uvedeným v bode 1 tohto vyhlásenia Únia požiada Spojené štáty o všetky náležité informácie o dodržiavaní podmienok upravujúcich postupovanie týchto údajov v súlade s článkom 17 dohody.

                     3.

                     V súvislosti s mechanizmom spoločného preskúmania a vyhodnocovania uvedeným v bode 1 tohto vyhlásenia bude Únia pozorne sledovať najmä dodržiavanie všetkých záruk na vykonávanie článku 17 ods. 2 dohody, aby sa uistila, že tretie krajiny, ktoré prijímajú takéto údaje, zabezpečili takú ochranu daných údajov, ktorá je porovnateľná s ochranou údajov PNR poskytovanou ministerstvom vnútornej bezpečnosti (DHS) v súlade s touto dohodou.


title: Rozhodnutie Rady (EÚ) 2017/817 z 11. mája 2017, ktorým sa stanovuje pozícia, ktorá sa má v mene Európskej únie zaujať v Svetovej obchodnej organizácii k zmene odseku C bodu ii) prílohy 3 k Dohode o založení WTO, pokiaľ ide o frekvenciu preskúmavania obchodnej politiky WTO a o zmenu rokovacieho poriadku Orgánu na preskúmavanie obchodnej politiky

text:
               13.5.2017

               SK

               Úradný vestník Európskej únie

               L 122/71

         ROZHODNUTIE RADY (EÚ) 2017/817
   z 11. mája 2017,
   ktorým sa stanovuje pozícia, ktorá sa má v mene Európskej únie zaujať v Svetovej obchodnej organizácii k zmene odseku C bodu ii) prílohy 3 k Dohode o založení WTO, pokiaľ ide o frekvenciu preskúmavania obchodnej politiky WTO a o zmenu rokovacieho poriadku Orgánu na preskúmavanie obchodnej politiky
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               V odseku C bode ii) prílohy 3 k Dohode o založení Svetovej obchodnej organizácie podpísanej v Marrákeši (ďalej len „Dohoda o založení WTO“) sa stanovuje frekvencia preskúmavania obchodných politík a obchodných praktík členov WTO. Frekvencia preskúmavania obchodnej politiky jednotlivých členov závisí od ich podielu na svetovom obchode. Štyria najviac obchodujúci členovia sa v súčasnosti preskúmavajú každé dva roky. Ďalší 16 členovia podľa svojho podielu na svetovom obchode sa preskúmavajú každé štyri roky, zatiaľ čo všetci ostatní členovia sa v súčasnosti preskúmavajú každých šesť rokov.

               (2)

               Nárast počtu členov vo WTO od roku 1995 takisto viedol k zvýšeniu počtu preskúmavaní potrebných na dosiahnutie súladu s prílohou 3 k Dohode o založení WTO, čím sa zväčšila záťaž kladená na členov a sekretariát WTO. Orgán na preskúmavanie obchodnej politiky WTO navrhuje s cieľom zachovať účinnosť systému preskúmavania, aby sa v súčasnosti zavedené cykly predĺžili o jeden rok. V dôsledku toho by sa členovia WTO preskúmavali v závislosti na ich podiele na svetovom obchode s frekvenciou tri, päť alebo sedem rokov.

               (3)

               Rozhodnutia schvaľujúce zmeny prílohy 3 k Dohode o založení WTO má v súlade s článkom X ods. 8 Dohody o založení WTO prijať konsenzom Konferencia ministrov alebo podľa článku IV ods. 2 Dohody o založení WTO Generálna rada v obdobiach medzi zasadnutiami Konferencie ministrov a po schválení majú nadobudnúť účinnosť pre všetkých členov WTO.

               (4)

               S cieľom zachovať účinnosť systému preskúmavania Orgán na preskúmavanie obchodnej politiky odporúča aj zmenu svojho rokovacieho poriadku tak, aby sa zaviedli malé zmeny, ktorými by sa uľahčilo vykonávanie preskúmavania, ako napríklad poskytnúť preskúmavanému členovi štyri týždne namiesto súčasných troch na zodpovedanie predbežných otázok, keď používa alternatívny časový plán. Iné zmeny rokovacieho poriadku zahŕňajú napríklad možnosť, aby člen WTO predložil významné zmeny svojej obchodnej politiky na zasadnutí Orgánu na preskúmavanie obchodnej politiky medzi dvoma preskúmaniami obchodnej politiky, alebo možnosť, aby bol na žiadosť člena druhý deň preskúmavania interaktívnejší, pričom sa využijú moderované panely alebo sekretariát WTO vydá zoznam rečníkov pre príspevky členov WTO v prvý deň preskúmavania. Orgán na preskúmavanie obchodnej politiky môže prijať rozhodnutie o zmene vlastného rokovacieho poriadku podľa článku IV ods. 4 Dohody o založení WTO.

               (5)

               Je v záujme Únie zabezpečiť riadne fungovanie mechanizmu preskúmavania obchodnej politiky tak, aby sa členovia WTO aj naďalej pravidelne preskúmavali a aby zasadnutia Orgánu na preskúmavanie obchodnej politiky boli čo najefektívnejšie a čo najlepšie pripravené.

               (6)

               Je preto vhodné stanoviť, že pozícia, ktorá sa má v mene Únie zaujať vo WTO je predĺžiť cykly preskúmavania obchodnej politiky členov WTO o rok a zmeniť rokovací poriadok Orgánu na preskúmavanie obchodnej politiky, a to s cieľom uľahčiť vykonávanie preskúmavania,

         PRIJALA TOTO ROZHODNUTIE:
   Článok 1
   Pozícia, ktorá sa má v mene Únie zaujať v Generálnej rade Svetovej obchodnej organizácie, je pristúpiť ku konsenzu o zmene odseku C bodu ii) prílohy 3 k Dohode o založení WTO tak, aby sa cykly preskúmavania obchodnej politiky členov WTO predĺžili o rok. Cykly preskúmavania uvedené v odseku C bode ii) prílohy 3 k Dohode o založení WTO závisia od podielu na svetovom obchode a v súčasnosti trvajú dva, štyri alebo šesť rokov. Nahradia sa cyklami s dĺžkou tri, päť alebo sedem rokov v tomto poradí.
   Komisia vyjadrí túto pozíciu na nadchádzajúcom zasadnutí Generálnej rady podľa toho.
   Článok 2
   Pozícia, ktorá sa má v mene Únie zaujať v rámci Orgánu na preskúmavanie obchodnej politiky, je pristúpiť ku konsenzu o zmene rokovacieho poriadku Orgánu na preskúmavanie obchodnej politiky zamýšľanej v dokumente WT/RD/TPR/745.
   Komisia vyjadrí túto pozíciu na nadchádzajúcom zasadnutí Orgánu na preskúmavanie obchodnej politiky.
   Článok 3
   Zmena odseku C bodu ii) prílohy 3 k Dohode o založení WTO oznámená WTO sa po jej prijatí uverejní v Úradnom vestníku Európskej únie.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 11. mája 2017

            Za Radu

            predseda

         C. CARDONA


title: Rozhodnutie Rady 2007/665/SZBP z  28. septembra 2007 o uzavretí Dohody medzi Európskou úniou a Chorvátskou republikou o účasti Chorvátskej republiky na policajnej misii Európskej únie v Afganistane (EUPOL AFGANISTAN)

text:
               13.10.2007

               SK

               Úradný vestník Európskej únie

               L 270/27

         ROZHODNUTIE RADY 2007/665/SZBP
   z 28. septembra 2007
   o uzavretí Dohody medzi Európskou úniou a Chorvátskou republikou o účasti Chorvátskej republiky na policajnej misii Európskej únie v Afganistane (EUPOL AFGANISTAN)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 24,
   zreteľom na odporúčanie predsedníctva,
   keďže:

               (1)

               Rada 30. mája 2007 prijala jednotnú akciu 2007/369/SZBP o zriadení policajnej misie Európskej únie v Afganistane (EUPOL AFGANISTAN) (1).

               (2)

               Článok 12 ods. 5 jednotnej akcie 2007/369/SZBP stanovuje, že podrobné dojednania o účasti tretích štátov podliehajú dohode v súlade s článkom 24 Zmluvy.

               (3)

               Dňa 13. septembra 2004 Rada poverila predsedníctvo, aby v prípade potreby za pomoci generálneho tajomníka/vysokého splnomocnenca pri budúcich operáciách civilného krízového riadenia EÚ začalo rokovania s tretími štátmi s cieľom uzatvoriť dohodu na základe vzorovej dohody medzi Európskou úniou a tretím štátom o účasti tretieho štátu na operácii civilného krízového riadenia Európskej únie. Na tomto základe predsedníctvo dohovorilo dohodu s Chorvátskou republikou o účasti Chorvátskej republiky na policajnej misii Európskej únie v Afganistane (EUPOL AFGANISTAN).

               (4)

               Táto dohoda by sa mala schváliť,

         ROZHODLA TAKTO:
   Článok 1
   Týmto sa v mene Európskej únie schvaľuje Dohoda medzi Európskou úniou a Chorvátskou republikou o účasti Chorvátskej republiky na policajnej misii Európskej únie v Afganistane (EUPOL AFGANISTAN).
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Európsku úniu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 28. septembra 2007

            Za Radu

            predseda

         M. PINHO

      (1)  Ú. v. EÚ L 139, 31.5.2007, s. 33.
    ---documentbreak---

               13.10.2007

               SK

               Úradný vestník Európskej únie

               L 270/28

         PREKLAD
   DOHODA
   medzi Európskou úniou a Chorvátskou republikou o účasti Chorvátskej republiky na policajnej misii Európskej únie v Afganistane (EUPOL AFGANISTAN)
   EURÓPSKA ÚNIA (EÚ)
   na jednej strane a
   CHORVÁTSKA REPUBLIKA
   na strane druhej,
   ďalej len „strany“,
   BERÚC DO ÚVAHY:

               —

               prijatie jednotnej akcie 2007/369/SZBP o zriadení policajnej misie Európskej únie v Afganistane (EUPOL AFGANISTAN) (1) Radou Európskej únie 30. mája 2007,

               —

               vyzvanie Chorvátskej republiky na účasť na misii EUPOL AFGANISTAN,

               —

               rozhodnutie Chorvátskej republiky zúčastniť sa na misii EUPOL AFGANISTAN,

               —

               rozhodnutie Politického a bezpečnostného výboru o prijatí príspevku Chorvátskej republiky k misii EUPOL AFGANISTAN,

         SA DOHODLI TAKTO:
   Článok 1
   Účasť na operácii
   1.   Chorvátska republika sa pripája k jednotnej akcii 2007/369/SZBP a ku každej jednotnej akcii alebo rozhodnutiu, ktorými Rada Európskej únie rozhodne o predĺžení misie EUPOL AFGANISTAN v súlade s ustanoveniami tejto dohody a akýmikoľvek požadovanými vykonávacími predpismi.
   2.   Príspevok Chorvátskej republiky k misii EUPOL AFGANISTAN sa nedotýka autonómie rozhodovania Európskej únie.
   3.   Chorvátska republika zabezpečí, aby jej personál vyslaný v rámci misie EUPOL AFGANISTAN vykonával svoju misiu v súlade s:

               —

               jednotnou akciou 2007/369/SZBP a prípadnými následnými zmenami a doplneniami,

               —

               operačným plánom,

               —

               vykonávacími opatreniami.

         4.   Personál dočasne vyslaný Chorvátskou republikou na misiu EUPOL AFGANISTAN má pri výkone svojich povinností a konaní na zreteli výhradne záujmy tejto misie.
   5.   Chorvátska republika včas oznámi veliteľovi misie EUPOL AFGANISTAN a Generálnemu sekretariátu Rady Európskej únie akúkoľvek zmenu týkajúcu sa jej príspevku k tejto misii.
   6.   Členovia personálu dočasne vyslaného na misiu EUPOL AFGANISTAN sa podrobia lekárskej prehliadke, očkovaniu a budú disponovať lekárskym potvrdením od príslušného orgánu Chorvátskej republiky, že sú schopní vykonávať svoje služobné povinnosti. Členovia personálu vyslaní na misiu EUPOL AFGANISTAN predložia kópiu uvedeného potvrdenia.
   Článok 2
   Postavenie personálu
   1.   Postavenie personálu, ktorým Chorvátska republika prispieva k misii EUPOL AFGANISTAN, sa riadi dohodou o postavení misie, ktorú uzavrela Európska únia a Afganská islamská republika.
   2.   Bez toho, aby bola dotknutá dohoda uvedená v odseku 1 tohto článku, Chorvátska republika vykonáva právomoc nad svojím personálom, ktorý sa zúčastňuje misie EUPOL AFGANISTAN.
   3.   Chorvátska republika zodpovedá za prerokovanie každej sťažnosti súvisiacej s účasťou na misii EUPOL AFGANISTAN, ktorú podá ktorýkoľvek člen jej personálu alebo ktorá sa takéhoto člena týka. Chorvátska republika zodpovedá za podanie každej žaloby, najmä súdnej, na ktoréhokoľvek z členov svojho personálu alebo za začatie disciplinárneho konania voči nemu v súlade so svojimi zákonmi a inými právnymi predpismi.
   4.   Chorvátska republika sa zaväzuje vydať vyhlásenie o vzdaní sa nárokov na náhradu voči každému štátu, ktorý sa zúčastňuje misie EUPOL AFGANISTAN, a zaväzuje sa tak urobiť pri podpisovaní tejto dohody. Vzor uvedeného vyhlásenia je pripojený k tejto dohode.
   5.   Európska únia zabezpečí, aby jej členské štáty vydali vyhlásenie o vzdaní sa nárokov na náhradu v súvislosti s účasťou Chorvátskej republiky na misii EUPOL AFGANISTAN a zaviazali sa tak urobiť pri podpisovaní tejto dohody.
   Článok 3
   Utajované skutočnosti
   1.   Chorvátska republika prijme primerané opatrenia s cieľom zabezpečiť, aby utajované skutočnosti EÚ boli chránené v súlade s bezpečnostnými predpismi Rady Európskej únie, ktoré sú predmetom rozhodnutia Rady 2001/264/ES (2), a v súlade s ďalšími usmerneniami vydanými príslušnými orgánmi vrátane veliteľa misie EUPOL AFGANISTAN.
   2.   V kontexte misie EUPOL AFGANISTAN sa uplatňujú ustanovenia Dohody medzi Európskou úniou a Chorvátskou republikou o bezpečnostných postupoch pri výmene utajovaných skutočností (3) z 10. apríla 2006.
   Článok 4
   Velenie
   1.   Všetci členovia personálu, ktorí sa zúčastňujú misie EUPOL AFGANISTAN, ostávajú v plnom rozsahu pod velením svojich vnútroštátnych orgánov.
   2.   Vnútroštátne orgány odovzdajú operačnú kontrolu veliteľovi misie EUPOL AFGANISTAN, ktorý vykonáva toto velenie prostredníctvom hierarchickej štruktúry velenia a kontroly.
   3.   Veliteľ misie velí misii EUPOL AFGANISTAN a zabezpečuje jej každodenné riadenie.
   4.   Chorvátska republika má v súlade s právnymi nástrojmi uvedenými v článku 1 ods. 1 tejto dohody rovnaké práva a povinnosti v súvislosti s každodenným riadením misie EUPOL AFGANISTAN ako zúčastňujúce sa členské štáty Európskej únie, ktoré sa operácie zúčastňujú.
   5.   Veliteľ misie EUPOL AFGANISTAN zodpovedá za disciplinárnu kontrolu personálu tejto misie. V prípade nutnosti začne príslušný vnútroštátny orgán disciplinárne konanie.
   6.   Chorvátska republika menuje kontaktnú osobu národného kontingentu (NPC), aby zastupovala jej národný kontingent v misii EUPOL AFGANISTAN. NPC sa zodpovedá veliteľovi misie EUPOL AFGANISTAN vo vnútroštátnych záležitostiach a je zodpovedná za každodennú disciplínu kontingentu.
   7.   Rozhodnutie ukončiť operáciu prijíma Európska únia po porade s Chorvátskou republikou pod podmienkou, že Chorvátska republika v deň ukončenia operácie na misiu EUPOL AFGANISTAN stále prispieva.
   Článok 5
   Finančné aspekty
   1.   Chorvátska republika znáša všetky náklady spojené so svojou účasťou na operácii okrem nákladov, ktoré podliehajú spoločnému financovaniu, ako sa ustanovuje v prevádzkovom rozpočte operácie.
   2.   V prípade úmrtia, úrazu, straty alebo škody spôsobenej fyzickej alebo právnickej osobe pochádzajúcej z Afganistanu Chorvátska republika po určení svojej zodpovednosti zaplatí náhradu škody za podmienok ustanovených v prípadnej dohode o postavení misie, ktorá sa uvádza v článku 2 ods. 1 tejto dohody.
   Článok 6
   Príspevok do prevádzkového rozpočtu
   Keďže účasť Chorvátskej republiky predstavuje podstatný a zásadný príspevok pre operáciu, Chorvátskej republike sa odpúšťajú príspevky do prevádzkového rozpočtu misie EUPOL AFGANISTAN.
   Článok 7
   Vykonávacie predpisy dohody
   Generálny tajomník/vysoký splnomocnenec a príslušné orgány Chorvátskej republiky sa dohodnú na všetkých potrebných technických a správnych predpisoch súvisiacich s vykonávaním tejto dohody.
   Článok 8
   Nedodržanie dohody
   Ak si jedna zo strán neplní povinnosti ustanovené v predchádzajúcich článkoch, druhá strana má právo túto dohodu vypovedať formou písomného oznámenia prostredníctvom diplomatických kanálov s jednomesačnou výpovednou lehotou.
   Článok 9
   Riešenie sporov
   Spory týkajúce sa výkladu alebo uplatňovania tejto dohody sa medzi stranami riešia diplomatickou cestou.
   Článok 10
   Nadobudnutie platnosti
   1.   Táto dohoda nadobúda platnosť prvým dňom prvého mesiaca po tom, ako si strany prostredníctvom diplomatických kanálov vzájomne oznámili ukončenie vnútorných postupov potrebných na tento účel.
   2.   Táto dohoda sa predbežne vykonáva od dátumu podpisu.
   3.   Táto dohoda ostáva v platnosti, kým Chorvátska republika prispieva na operáciu.

      V Brde pri Kranju štvrtého dňa mesiaca októbra roku dvetisícsedem v dvoch vyhotoveniach v anglickom jazyku.

            Za Európsku úniu

            Za Chorvátsku republiku

      (1)  Ú. v. EÚ L 139, 31.5.2007, s. 33.

      (2)  Ú. v. ES L 101, 11.4.2001, s. 1. Rozhodnutie naposledy zmenené a doplnené rozhodnutím 2007/438/ES (Ú. v. EÚ L 164, 26.6.2007, s. 24).

      (3)  Ú. v. EÚ L 116, 29.4.2006, s. 74.
   PRÍLOHA
   Vyhlásenia
   uvedené v článku 2 ods. 4 a 5 dohody
   VYHLÁSENIE ČLENSKÝCH ŠTÁTOV EÚ
   „Členské štáty EÚ, ktoré uplatňujú jednotnú akciu 2007/369/SZBP z 30. mája 2007 o zriadení policajnej misie Európskej únie v Afganistane (EUPOL AFGANISTAN), sa budú usilovať v miere, v akej to ich vnútroštátny právny systém dovoľuje, vzdať sa podľa možnosti nárokov na náhradu voči Chorvátskej republike v prípade úrazu alebo úmrtia členov svojho personálu alebo škody na akomkoľvek majetku, alebo straty akéhokoľvek majetku vo svojom vlastníctve, ktorý sa používa v rámci misie EUPOL AFGANISTAN, ak takýto úraz, úmrtie, škodu alebo stratu:

               —

               zapríčinili členovia personálu z Chorvátskej republiky pri výkone svojich služobných povinností súvisiacich s misiou EUPOL AFGANISTAN, okrem prípadov hrubej nedbanlivosti alebo úmyselného zneužitia úradnej moci,

               —

               alebo takýto úraz, úmrtie, škoda alebo strata vznikli pri používaní akéhokoľvek majetku vo vlastníctve Chorvátskej republiky pod podmienkou, že uvedený majetok sa používal v súvislosti s operáciou, s výnimkou prípadov hrubej nedbanlivosti alebo úmyselného zneužitia úradnej moci členmi personálu misie EUPOL AFGANISTAN z Chorvátskej republiky, ktorí tento majetok používali.“

         VYHLÁSENIE CHORVÁTSKEJ REPUBLIKY
   „Chorvátska republika, ktorá uplatňuje jednotnú akciu 2007/369/SZBP z 30. mája 2007 o zriadení policajnej misie Európskej únie v Afganistane (EUPOL AFGANISTAN), sa bude usilovať v miere, v akej to jej vnútroštátny právny systém dovoľuje, vzdať sa podľa možnosti nárokov na náhradu voči každému inému štátu zúčastňujúcemu sa misie EUPOL AFGANISTAN v prípade úrazu alebo úmrtia členov personálu alebo škody na akomkoľvek majetku, alebo straty akéhokoľvek majetku vo svojom vlastníctve, ktorý sa používa pri misii EUPOL AFGANISTAN, ak takýto úraz, úmrtie, škodu alebo stratu:

               —

               zapríčinili členovia personálu pri výkone svojich služobných povinností súvisiacich s misiou EUPOL AFGANISTAN, okrem prípadov hrubej nedbanlivosti alebo úmyselného zneužitia úradnej moci,

               —

               alebo takýto úraz, úmrtie, škoda alebo strata vznikli pri používaní akéhokoľvek majetku vo vlastníctve štátov zúčastňujúcich sa misie EUPOL AFGANISTAN pod podmienkou, že uvedený majetok sa používal v súvislosti s operáciou a s výnimkou prípadov hrubej nedbanlivosti alebo úmyselného zneužitia úradnej moci členmi personálu misie EUPOL AFGANISTAN, ktorí tento majetok používali.“


title: Rozhodnutie Rady 2007/845/SVV zo 6. decembra 2007 o spolupráci medzi úradmi pre vyhľadávanie majetku v členských štátoch pri vypátraní a identifikácii príjmov z trestnej činnosti alebo iného majetku súvisiaceho s trestnou činnosťou

text:
               18.12.2007

               SK

               Úradný vestník Európskej únie

               L 332/103

      ROZHODNUTIE RADY 2007/845/SVV
   zo 6. decembra 2007
   o spolupráci medzi úradmi pre vyhľadávanie majetku v členských štátoch pri vypátraní a identifikácii príjmov z trestnej činnosti alebo iného majetku súvisiaceho s trestnou činnosťou
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej články 30 ods. 1 písm. a) a b) a 34 ods. 2 písm. c),
   so zreteľom na podnet Belgického kráľovstva, Rakúskej republiky a Fínskej republiky,
   so zreteľom na stanovisko Európskeho parlamentu (1),
   keďže:

               (1)

               Hlavným motívom cezhraničnej organizovanej trestnej činnosti je finančný prospech. Tento finančný prospech dáva podnet na páchanie ďalšej trestnej činnosti s cieľom dosiahnuť ešte väčší zisk. Preto by útvary vynucovania práva mali mať potrebné zručnosti na vyšetrovanie a analyzovanie finančných stôp trestnej činnosti. Na účinný boj s organizovanou trestnou činnosťou je potrebné, aby si členské štáty Európskej únie rýchlo vymieňali informácie, ktoré môžu viesť k vypátraniu a zaisteniu príjmov z trestnej činnosti a iného majetku patriaceho zločincom.

               (2)

               Rada prijala rámcové rozhodnutie 2003/577/SVV z 22. júla 2003 o vykonaní príkazu na zaistenie majetku alebo dôkazov v Európskej únii (2) a rámcové rozhodnutie 2005/212/SVV z 24. februára 2005 o konfiškácii príjmov, nástrojov a majetku z trestnej činnosti (3), ktoré sa zaoberajú určitými hľadiskami justičnej spolupráce v trestných veciach v oblasti zmrazovania a konfiškácie príjmov z trestnej činnosti, nástrojov trestnej činnosti a iného majetku súvisiaceho s trestnou činnosťou.

               (3)

               Je potrebné, aby príslušné orgány členských štátov, ktoré sa podieľajú na vypátraní nezákonných príjmov a iného majetku, ktorý môže byť predmetom konfiškácie, úzko spolupracovali a aby sa vypracovali ustanovenia umožňujúce priamu komunikáciu medzi týmito orgánmi.

               (4)

               Na tento účel by členské štáty mali mať zriadené vnútroštátne úrady pre vyhľadávanie majetku s právomocami v týchto oblastiach a mali by zabezpečiť, aby si tieto úrady mohli rýchlo vymieňať informácie.

               (5)

               Camdenská medziagentúrna sieť pre vyhľadávanie majetku (CARIN – Camden Assets Recovery Inter-Agency Network) zriadená v Haagu 22. a 23. septembra 2004 Rakúskom, Belgickom, Nemeckom, Írskom, Holandskom a Spojeným kráľovstvom už tvorí celosvetovú neformálnu sieť odborníkov a expertov s cieľom zlepšiť vzájomné poznatky o metodikách a technikách v oblasti cezhraničnej identifikácie, zmrazenia, zaistenia a konfiškácie príjmov z trestnej činnosti a iného majetku súvisiaceho s trestnou činnosťou. Toto rozhodnutie by malo doplniť CARIN poskytnutím právneho základu na výmenu informácií medzi úradmi pre vyhľadávanie majetku všetkých členských štátov.

               (6)

               Vo svojom oznámení Rade a Európskemu parlamentu – Haagsky program: Desať priorít na nasledujúcich päť rokov – Komisia obhajovala posilnenie nástrojov na riešenie finančných aspektov organizovanej trestnej činnosti okrem iného podporou zriaďovania spravodajských jednotiek na sledovanie majetku pochádzajúceho z trestnej činnosti v členských štátoch.

               (7)

               Spolupráca medzi úradmi pre vyhľadávanie majetku a medzi úradmi pre vyhľadávanie majetku a inými jednotkami poverenými zjednodušením vypátrania a identifikácie príjmov z trestnej činnosti by sa mala uskutočňovať na základe postupov a v lehotách ustanovených v rámcovom rozhodnutí Rady 2006/960/SVV z 18. decembra 2006 o zjednodušení výmeny informácií a spravodajských informácií medzi orgánmi členských štátov Európskej únie činnými v trestnom konaní (4) vrátane dôvodov na zamietnutie, ktoré sú v ňom uvedené.

               (8)

               Toto rozhodnutie by nemalo mať vplyv na dojednania o spolupráci podľa rozhodnutia Rady 2000/642/SVV zo 17. októbra 2000 upravujúceho spoluprácu pri výmene informácií medzi finančnými spravodajskými jednotkami členských štátov pri výmene informácií (5) a na existujúce dojednania o policajnej spolupráci,

         ROZHODLA TAKTO:
   Článok 1
   Úrady pre vyhľadávanie majetku
   1.   Každý členský štát zriadi alebo určí vnútroštátny úrad pre vyhľadávanie majetku na účely zjednodušenia vypátrania a identifikácie príjmov z trestnej činnosti a iného majetku súvisiaceho s trestnou činnosťou, ktorý môže byť predmetom príkazu vydaného príslušným justičným orgánom na jeho zmrazenie, zaistenie alebo konfiškáciu v priebehu trestného, alebo ak je to možné podľa vnútroštátneho práva dotknutého členského štátu, občianskoprávneho konania.
   2.   Bez toho, aby bol dotknutý odsek 1, členský štát môže v súlade so svojím vnútroštátnym právom zriadiť alebo určiť dva úrady pre vyhľadávania majetku. Ak sú v členskom štáte viac ako dva orgány poverené zjednodušením vypátrania a identifikácie príjmov z trestnej činnosti, členský štát určí najviac dva zo svojich úradov pre vyhľadávanie majetku ako kontaktné body.
   3.   Každý členský štát určí orgány, ktoré sú vnútroštátnymi úradmi pre vyhľadávanie majetku v zmysle tohto článku. Členské štáty oznámia túto informáciu a všetky jej následné zmeny písomne Generálnemu sekretariátu Rady. Toto oznámenie nebráni iným orgánom povereným zjednodušením vypátrania a identifikácie príjmov z trestnej činnosti, aby si podľa článkov 3 a 4 vymieňali informácie s úradom pre vyhľadávanie majetku v inom členskom štáte.
   Článok 2
   Spolupráca medzi úradmi pre vyhľadávanie majetku
   1.   Členské štáty zabezpečia, aby ich úrady pre vyhľadávanie majetku navzájom spolupracovali na účely uvedené v článku 1 ods. 1 prostredníctvom výmeny informácií a najlepších postupov buď na žiadosť, alebo bez vyžiadania.
   2.   Členské štáty zabezpečia, aby tejto spolupráci nebránilo postavenie úradov pre vyhľadávanie majetku podľa vnútroštátneho práva, bez ohľadu na to, či sú súčasťou správneho orgánu, orgánu vynucovania práva, alebo justičného orgánu.
   Článok 3
   Výmena informácií medzi úradmi pre vyhľadávanie majetku na žiadosť
   1.   Úrad pre vyhľadávanie majetku členského štátu alebo iné orgány členského štátu poverené zjednodušením vypátrania a identifikácie príjmov z trestnej činnosti môžu požiadať úrad pre vyhľadávanie majetku iného členského štátu o informácie na účely uvedené v článku 1 ods. 1. Na tento účel uplatní rámcové rozhodnutie 2006/960/SVV a pravidlá prijaté na jeho vykonanie.
   2.   Pri vypĺňaní formulára ustanoveného v rámcovom rozhodnutí 2006/960/SVV dožadujúci úrad pre vyhľadávanie majetku spresní tiež predmet a dôvody tejto žiadosti a charakter konania. Taktiež poskytne podrobné údaje o cieľovom alebo požadovanom majetku (bankové účty, nehnuteľnosti, autá, jachty a iné cenné položky) a/alebo o pravdepodobne zainteresovaných fyzických alebo právnických osobách (napr. mená, adresy, dátumy a miesta narodenia, dátum registrácie, akcionárov, ústredia). Takéto podrobné údaje musia byť čo možno najpresnejšie.
   Článok 4
   Nevyžiadaná výmena informácií medzi úradmi pre vyhľadávanie majetku
   1.   Úrady pre vyhľadávanie majetku alebo iné orgány poverené zjednodušením vypátrania a identifikácie príjmov z trestnej činnosti si môžu v rámci uplatniteľného vnútroštátneho práva a bez podania žiadosti na tento účel vymieňať informácie, ktoré považujú za potrebné na vykonávanie úloh iného úradu pre vyhľadávanie majetku v súlade s účelom ustanoveným v článku 1 ods. 1.
   2.   Na výmenu informácií podľa tohto článku sa primerane uplatní článok 3.
   Článok 5
   Ochrana údajov
   1.   Každý členský štát zabezpečí, aby sa pravidlá zavedené na ochranu údajov uplatňovali aj v rámci postupu výmeny informácií stanoveného podľa tohto rozhodnutia.
   2.   Použitie informácií, ktoré boli priamo alebo dvojstranne vymenené na základe tohto rozhodnutia, podlieha vnútroštátnym právnym predpisom na ochranu údajov prijímajúceho členského štátu, pričom informácie podliehajú rovnakým pravidlám na ochranu údajov, ako keby sa zhromažďovali v prijímajúcom členskom štáte. Osobné údaje spracúvané v súvislosti s uplatňovaním tohto rozhodnutia sú chránené v súlade so zásadami Dohovoru Rady Európy z 28. januára 1981 o ochrane jednotlivcov pri automatizovanom spracovávaní osobných údajov a v členských štátoch, ktoré ho ratifikovali, dodatočného protokolu z 8. novembra 2001 k tomuto dohovoru týkajúceho sa dozorných orgánov a cezhraničných tokov údajov. Zásady odporúčania Rady Európy č. R(87) 15, ktoré upravuje používanie osobných údajov v policajnom sektore, by sa tiež mali zohľadňovať pri zaobchádzaní s osobnými údajmi získanými podľa tohto rozhodnutia zo strany orgánov činných v trestnom konaní.
   Článok 6
   Výmena najlepších postupov
   Členské štáty zabezpečia, aby si úrady pre vyhľadávanie majetku vymieňali najlepšie postupy týkajúce sa spôsobov zlepšenia účinnosti úsilia členských štátov pri vypátraní a identifikácii príjmov z trestnej činnosti a iného majetku súvisiaceho s trestnou činnosťou, ktoré môžu byť predmetom príkazu príslušného justičného orgánu na zmrazenie, zaistenie alebo konfiškáciu.
   Článok 7
   Vzťah k existujúcim dojednaniam o spolupráci
   Toto rozhodnutie sa uplatňuje bez toho, aby boli dotknuté povinnosti vyplývajúce z nástrojov Európskej únie o vzájomnej právnej pomoci alebo vzájomnom uznávaní rozhodnutí týkajúcich sa trestných vecí a z dvojstranných alebo viacstranných dohôd alebo dojednaní medzi členskými štátmi a tretími krajinami o vzájomnej právnej pomoci a z rozhodnutia 2000/642/SVV a rámcového rozhodnutia 2006/960/SVV.
   Článok 8
   Vykonávanie
   1.   Členské štáty zabezpečia, aby boli schopné plne spolupracovať v súlade s ustanoveniami tohto rozhodnutia, do 18. decembra 2008. Do toho istého dňa členské štáty doručia Generálnemu sekretariátu Rady a Komisii znenie ustanovení svojho vnútroštátneho práva, ktoré im umožnia dodržiavanie povinností uložených podľa tohto rozhodnutia.
   2.   Pokiaľ členské štáty zatiaľ nevykonali rámcové rozhodnutie 2006/960/SVV, odkazy na uvedené rámcové rozhodnutie v tomto rozhodnutí znamenajú odkazy na uplatniteľné nástroje policajnej spolupráce medzi členskými štátmi.
   3.   Rada do 18. decembra 2010 a na základe správy Komisie posúdi, či členské štáty dodržiavajú toto rozhodnutie.
   Článok 9
   Uplatňovanie
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 6. decembra 2007

            Za Radu

            predseda

         A. COSTA

      (1)  Stanovisko z 12. decembra 2006 (zatiaľ neuverejnené v úradnom vestníku).

      (2)  Ú. v. EÚ L 196, 2.8.2003, s. 45.

      (3)  Ú. v. EÚ L 68, 15.3.2005, s. 49.

      (4)  Ú. v. EÚ L 386, 29.12.2006, s. 89.

      (5)  Ú. v. ES L 271, 24.10.2000, s. 4.


title: 2013/454/EÚ: Rozhodnutie Rady z  22. júla 2013 , ktorým sa mení rozhodnutie 2000/125/ES týkajúce sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá ( „paralelná dohoda“ )

text:
               14.9.2013

               SK

               Úradný vestník Európskej únie

               L 245/1

         ROZHODNUTIE RADY
   z 22. júla 2013,
   ktorým sa mení rozhodnutie 2000/125/ES týkajúce sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá („paralelná dohoda“)
   (2013/454/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 v spojení s jej článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Rozhodnutím Rady 2000/125/ES z 31. januára 2000 týkajúcim sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá („paralelná dohoda“) (1), Únia pristúpila k paralelnej dohode v rámci Európskej hospodárskej komisie Organizácie Spojených národov (EHK OSN).

               (2)

               Od prijatia rozhodnutia 2000/125/ES došlo k zmenám zmlúv, na ktorých je Únia založená. Zmluvou o fungovaní Európskej únie sa významne upravil postup uzatvárania dohôd medzi Úniou a medzinárodnými organizáciami, v dôsledku čoho je potrebné prispôsobiť rozhodnutie 2000/125/ES novým postupom.

               (3)

               Postup na stanovenie pozície, ktorá sa má prijať v mene Únie v Organizácii Spojených národov, pokiaľ ide o prijímanie predpisov EHK OSN alebo zmien a doplnení týchto predpisov, by sa mal prispôsobiť novým postupom stanoveným v článku 218 ods. 9 Zmluvy o fungovaní Európskej únie.

               (4)

               Je vhodné, aby bol postup prijímania navrhovaných zmien a doplnení paralelnej dohody predložených Úniou, ako aj rozhodnutia o vyslovení nesúhlasu s navrhovanými zmenami rovnaký ako postup pristúpenia k medzinárodným dohodám.

               (5)

               Rozhodnutie 2000/125/ES by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2000/125/ES sa mení takto:

               1.

               Článok 5 sa týmto mení takto:

                           a)

                           Odsek 1 sa nahrádza takto:
                           „1.   Únia hlasuje za ustanovenie akýchkoľvek návrhov globálnych technických nariadení alebo návrhov zmien takýchto nariadení, ak bol návrh schválený v súlade s postupom ustanoveným v článku 218 ods. 9 Zmluvy o fungovaní Európskej únie (ZFEÚ).“

                           b)

                           Odsek 3 sa nahrádza takto:
                           „3.   Pozícia Únie týkajúca sa zápisu a potvrdenia zápisu do zoznamu navrhnutých technických nariadení, ako aj riešenia sporov medzi zmluvnými stranami sa stanovuje v súlade s postupom ustanoveným v článku 218 ods. 9 ZFEÚ.“

               2.

               Článok 6 sa nahrádza takto:
               „Článok 6
               1.   Únia hlasuje za navrhovanú zmenu paralelnej dohody, ak bola navrhovaná zmena schválená v súlade s postupom ustanoveným v článku 218 ods. 6 písm. a) ZFEÚ.
               Ak sa takýto postup neukončí včas pred hlasovaním, Únia hlasuje proti zmene.
               2.   Rozhodnutie o vyslovení alebo nevyslovení nesúhlasu s navrhnutými zmenami paralelnej dohody predloženými inou zmluvnou stranou sa prijíma v súlade s postupom ustanoveným v článku 218 ods. 6 písm. a) ZFEÚ.“

         Článok 2
   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

      V Bruseli 22. júla 2013

            Za Radu

            predsedníčka

         C. ASHTON

      (1)  Ú. v. ES L 35, 10.2.2000, s. 12.


title: Žiadosť o ochranu imunity a výsad Umberta Bossiho Rozhodnutie Európskeho parlamentu z  5. mája 2009 o žiadosti o ochranu imunity a výsad Umberta Bossiho (2009/2020(IMM))

text:
               5.8.2010

               SK

               Úradný vestník Európskej únie

               CE 212/125

         Utorok, 5. mája 2009Žiadosť o ochranu imunity a výsad Umberta Bossiho
   P6_TA(2009)0338
   Rozhodnutie Európskeho parlamentu z 5. mája 2009 o žiadosti o ochranu imunity a výsad Umberta Bossiho (2009/2020(IMM))
   2010/C 212 E/22

      Európsky parlament,
   so zreteľom na žiadosť Umberta Bossiho o ochranu svojej imunity z 19. februára 2009 v súvislosti s vyšetrovaním, ktoré v súčasnosti vedie Úrad verejného prokurátora pri Okresnom súde Verbania, ktorá bola oznámená na plenárnej schôdzi 9. marca 2009,
   so zreteľom na články 9 a 10 Protokolu o výsadách a imunitách Európskych spoločenstiev z 8. apríla 1965 ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,
   so zreteľom na rozsudky Súdneho dvora Európskych spoločenstiev z 12. mája 1964, z 10. júla 1986 a z 21. októbra 2008 (1),
   so zreteľom na článok 6 ods. 3 a článok 7 rokovacieho poriadku,
   so zreteľom na správu Výboru pre právne veci (A6-0269/2009),

               1.

               ochraňuje imunitu a výsady Umberta Bossiho;

               2.

               poveruje svojho predsedu, aby toto rozhodnutie a správu gestorského výboru ihneď postúpil príslušným orgánom Talianskej republiky.

      (1)  Vec 101/63, Wagner v Fohrmann a Krier, [1964], Zb. 195, vec 149/85, Wybot v Faure a iní, [1986] Zb. 2391, a spojené veci C-200/07 a C-201/07 Marra v De Gregorio a Clemente, zatiaľ neuverejnené v Zbierke rozhodnutí Európskeho súdneho dvora.